《岐阳归凤赠王立庵》
明代·黄衷

超朗驱流俗，羁栖意自闲。风声馀鲁卫，文字被江山。

拟凤徵时论，闻莺动客颜。卷阿云物好，羡尔九苞还。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。